
 תמצית עקרונות להסכם המסגרת בין המשרד לירושלים והתפוצות וחברת פיתוח מזרח ירושלים

1. תחום הפעילות שביחס אליו יחול הסכם המסגרת שייחתם בין ממשלת ישראל, באמצעות המשרד לירושלים והתפוצות, לבין חברת פיתוח מזרח ירושלים בע"מ (להלן: "החברה") הינו ביצוע פרויקטים תיירותיים לרבות, פיתוח תשתיות תיירותיות ותחזוקת המרחב התיירותי-ציבורי, במסגרת יתרונה היחסי של החברה ובשים לב לסבסוד הצולב, 
1. היקף התקציב בהסכם המסגרת לא יעלה על סך של 300,000,000 ₪ לתקופה שבין השנים 2015-2020, ויורחב ככל שיתקבלו תקציבים נוספים לביצוע מטרות ההסכם, בהתאם להחלטת המשרד ובכפוף לכל דין לרבות אישור הממשלה ככל הנדרש.

1. הסכם המסגרת שייחתם בין הצדדים יהיה לתקופה של 5 שנים, החל מיום חתימתו (להלן: "תקופת ההתקשרות"). 


פירוט עקרונות להסכם המסגרת בין המשרד לירושלים והתפוצות וחברת פיתוח מזרח ירושלים

1. תיחום פעילות
0. תחום הפעילות שביחס אליו יחול הסכם המסגרת יהיה תחום הפעילות שלגביו הוכרה חברת פיתוח מזרח ירושלים בע"מ (להלן: "החברה") כזרוע ביצוע של הממשלה, בהתאם לתקנה 3ד לתקנות חובת המכרזים, התשנ"ג-1993 (להלן: "התקנות"), וכן, תחומי פעילות נוספים ככל שיאושרו, בהתאם לכל דין.  
תחום זה הינו ביצוע פרויקטים תיירותיים לרבות, פיתוח תשתיות תיירותיות, ותחזוקת המרחב התיירותי-ציבורי במסגרת יתרונה היחסי של החברה ובשים לב לסבסוד הצולב.
0. החברה תגיש למשרד לירושלים והתפוצות (להלן: "המשרד") תוכנית עבודה שנתית לביצוע העבודות כמפורט לעיל, ביחס לכל שנה בתקופת הסכם המסגרת. 
0. תוכנית העבודה תוגש בהתאם ללוחות זמנים אשר ייקבעו על ידי המשרד, תהווה חלק בלתי נפרד מן ההסכם ותותאם לתקציב השנתי אשר יוקצה על ידי המשרד.
0. הפרויקט/השירות יוגדר באופן פרטני בתוכניות העבודה וכן יוגדרו בה אבני דרך ולחות זמנים לביצוע.
0. בכל עת בתקופת ההסכם לאחר הגשת תוכנית העבודה יהיה רשאי המשרד לדרוש מהחברה הגשת תוכנית עבודה חדשה ולוח זמנים חדש לפי המתווה שיקבע על ידי המשרד. כמו כן כל שינויי או חריגה מתוכנית העבודה יאושר על ידי הגורמים המוסמכים במשרד.


1. תיחום כספי ותקופת התקשרות
1. היקף התקציב השנתי בהסכם המסגרת לא יעלה על על 60,000,000 ₪ לשנה וסכום של 300,000,000 ₪ לתקופה של חמש שנים. 
1. ככל שיתקבלו תקציבים נוספים לביצוע מטרות ההסכם, מעבר להיקף התקציב הקבוע לעיל, ניתן יהיה לממשם באמצעות ההסכם, ע"י הרחבת ההתקשרות בכפוף להוראות כל דין לרבות אישור הממשלה ככל הנדרש.
1. הסכם המסגרת שייחתם בין הצדדים יהיה לתקופה של 5 שנים, החל מיום 1.7.2015 – 30.6.2020 (להלן: "תקופת ההתקשרות").

1. תשלומים
2. תשלומים בגין קבלת השירותים המבוקשים יבוצעו רק לאחר שריון תקציבי באמצעות פתיחת  התחייבות על ידי חשב המשרד והוצאת הזמנה מכוחה. יובהר כי תשלום בגין תקורות / שכר ייעשה אף הוא על סמך הזמנות. תקורה כאמור תשולם בגובה שיקבע מעת לעת בהוראת התכ"מ הרלוונטית לנושא או בהנחייה אחרת של החשכ"ל.
2. תשלומים בגין קבלת שירותים יבוצעו לאחר בדיקת איכות העבודה ואישור הגורם המקצועי. באשר לפרויקטים, יבוצע תשלום בגין כל אבן דרך - רק לאחר סיום אבן הדרך שנקבעה בתוכנית העבודה. ככל שמדובר בפעילות שוטפת, יבוצע התשלום לאחר קבלת דיווח ובדיקת הגורם המקצועי במשרד.
2. התשלום יבוצע על סמך דרישת תשלום אשר תכלול את המסמכים הנדרשים על ידי המשרד כפי שנקבעו בהסכם ובהוראות התכ"ם. יובהר, כי המשרד רשאי לדרוש כל מסמך נוסף, הנוגע לפעילות הממומנת על ידו, אם באופן מלא ואם חלקי.
2. המשרד ישלם לספק את התמורה בהתאם לנהלים המקובלים במשרד (המפורטים בהוראת תכ"ם מס' 1.4.3 כפי שתעודכן מעת לעת), הכל בכפוף לאישור החשבונית והדו"ח על ידי מנהל ההתקשרות מטעם המשרד.
2. יובהר כי המשרד לא יעביר תמורה עבור פעילות אשר לא הוצאה בגינה הזמנה חתומה ע"י מורשי החתימה של המשרד, ובכלל זה פעילות שיש בה כדי ליצור התחייבות כספית של החברה או המשרד כלפי החברה או כלפי צדדים שלישיים, לרבות התקשרות עם קבלני משנה או פרסום מכרזי עבודה לקבלני משנה.
2. אשראי ספקים, ובכלל זה מקדמות, וכן תנאי התשלום יקבעו בהתאם להנחיות החשב הכללי המתעדכנות מעת לעת.
2. בכל מקרה שבו יאושר תקציב נוסף מגורמים ממשלתיים או אחרים למימון השירותים המבוצעים באמצעות הסכם המסגרת, על החברה לדווח על כך באופן מיידי למשרד. המשרד יעדכן את תקציב ההסכם בהתאם לנתונים האמורים.

1. דיווח ובקרה
3. החברה תעביר לפי דרישת המשרד ולפחות אחת לרבעון, דיווח למשרד, על ביצוע הפעילות ועמידה בתוכנית העבודה. 
3. בכל עת, רשאי המשרד לדרוש כל נתון או מידע ביחס לביצוע התחייבויות החברה בהתאם להסכם. 
3. [bookmark: _GoBack]החברה תנהל את ספרי החשבונות שלה באופן שיאפשר מעקב ובקרה על ביצוע תשלומים ששולמו במסגרת ההסכם.
3. המשרד ו/או החשב הכללי או מי שמונה על ידו לשם כך, רשאים לקיים בכל עת, בין בתקופת ההסכם ובין לאחריה, ביקורת/פיקוח/בקרה בכל הקשור באספקת השירותים, לרבות בתמורה הכספית נשוא ההסכם. החברה תוותר על כל טענה בדבר סודיות או חיסיון או הגנת פרטיות.

1. אחריות 
4. החברה תישא באחריות לכל פגיעה, הפסד, אובדן, נזק, מכל סוג שהוא, לרבות גוף או רכוש, שיגרם לחברה או מי מטעמה או המשרד או מי מטעמו או כל צד ג', בקשר עם ההסכם. המשרד לא יישא באחריות לכל תביעה או דרישה בקשר עם ההסכם והאחריות תחול על החברה בלבד.
4. החברה תערוך ביטוח לאורך כל תקופת ההסכם, לטובתה ולטובת מדינת ישראל הכולל את כל הכיסויים והתנאים הנדרשים בהסכם, בערכים ריאליים. הביטוח יכלול בין היתר כיסוי כנגד צד ג' ובכללם: עובדי החברה, עובדי הממשלה, קבלנים, קבלני משנה, ועובדיהם. 

1. בטחונות
5. זכות קיזוז – למשרד תהא זכות קיזוז של כל סכום אשר החברה זכאית לו מתוקף ההסכם או מתוקף הסכם אחר.

1. כללי
6. החברה מתחייבת לפעול לביצוע השירותים ע"פ ההסכם בהתאם לתקנים והחוקים הרלוונטיים, במומחיות, במקצועיות ובדיוק הדרושים ותוך שיתוף פעולה מלא עם המשרד ומילוי הנחיותיו.
6. לצורך ביצוע השירותים הנכללים בהסכם המסגרת, תהיה החברה רשאית להתקשר עם קבלני משנה וצדדים נוספים, ובלבד שההתקשרויות השונות יבוצעו בהתאם לחוק חובת המכרזים, התשנ"ב-1992 והתקנות שהותקנו מכוחו.
6. ההתקשרות בין המשרד לבין החברה הינה התקשרות קבלנית לקבלת שירותים ולא יהיה בה בכדי ליצור יחסי עובד מעביד בין המשרד לבין עובדי החברה, שלוחיה או מי מטעמה. 
6. העדר זכות ייצוג – החברה אינה רשאית לייצג או לחייב את המשרד בעניין כלשהו אלא בהסכמה מפורשת של המשרד בכתב ומראש.
6. זכויות קניין רוחני – זכויות היוצרים בכל השירותים שיסופקו לממשלה לרבות חוות דעת, דו"חות, מחקרים וכיוצא בזה, יהיו שייכות למשרד באופן בלעדי. באחריות החברה להעביר את הזכויות בסיום כל פרוייקט, לידי המשרד.  
6. שמירת סודיות – כל ידיעה או מסמך או חפץ או כל דבר אחר שלפי טיבם אינם נכסי הכלל, שהגיעו לידי החברה, או מי מטעמה, עקב או בקשר להסכם המסגרת, לא יימסרו ולא יועברו ללא אישור המשרד מראש ובכתב.
6. במקרה של מחלוקות משפטיות יפעלו הצדדים בהתאם להנחיית היועץ המשפטי לממשלה מספר 6.1201. 
6. המשרד ייקבע כמוטב, במסגרת הסכמי החברה עם צדדים שלישיים עם אפשרות למשרד להיכנס בנעלי החברה. 
6. על החברה להודיע בכתב ובאופן מיידי על אירועים שיש בהם כדי להשפיע על יכולתה של החברה לקיים את התחייבויותיה במלואן ובמועדן.

